stanford-oval/wikipedia huggingface dataset:
เควิน คีแกน
บทบาทในฐานะผู้จัดการทีม > นิวคาสเซิลยูไนเต็ด (2008)

ในวันที่ 16 มกราคม ค.ศ. 2008 เควิน คีแกน ได้ตัดสินใจกลับเข้าสู่วงการฟุตบอลอีกครั้งหลังจากห่างหายไปนานถึง 3 ปี ด้วยการคุมทีมนิวคาสเซิลอีกครั้ง ซึ่งในการคุมทีมในช่วงแรกทีมไม่สามารถเก็บชัยชนะได้เลย จนมีข่าวว่า ไมค์ แอชลีย์ เจ้าของสโมสร จะปลดคีแกนออกจากตำแหน่ง แต่หลังจากที่ทีมสามารถเก็บชัยชนะได้แล้ว ทีมก็สามารถพ้นโซนอันตรายได้และเก็บชัยชนะอย่างสม่ำเสมอก่อนที่จะจบฤดูกาลด้วยอันดับที่ 12 ของตาราง และเริ่มต้นฤดูกาลใหม่ด้วยการเสมอกับแมนเชสเตอร์ยูไนเต็ด 1-1 ก่อนที่จะขัดแย้งกับบอร์ดบริหารของสโมสรและตัดสินใจลาออกจากตำแหน่งในเวลาต่อมา
สถิติ > ผู้เล่น

| ระดับสโมสร> ฤดูกาล.อังกฤษ | ระดับสโมสร> สโมสร.อังกฤษ | ระดับสโมสร> ลีก.อังกฤษ | เกมลีก> ลงเล่น.ลีก | เกมลีก> ประตู.ลีก | ฟุตบอลถ้วย> ลงเล่น.เอฟเอคัพ | ฟุตบอลถ้วย> ประตู.เอฟเอคัพ | ลีกคัพ> ลงเล่น. ลีกคัพ | ลีกคัพ> ประตู. ลีกคัพ | ระดับทวีป> ลงเล่น. ยุโรป | ระดับทวีป> ประตู. ยุโรป | รวม> ลงเล่น.รวม | รวม> ประตู.รวม |
| --- | --- | --- | --- | --- | --- | --- | --- | --- | --- | --- | --- | --- |
| 1968–69 | สกันทอร์ป | ดิวิชันสี่ | 33 | 2 | 1 | 0 | 1 | 0 | 0 | 0 | 35 | 2 |
| 1969–70 | สกันทอร์ป | ดิวิชันสี่ | 46 | 6 | 7 | 3 | 1 | 0 | 0 | 0 | 54 | 9 |
| 1970–71 | สกันทอร์ป | ดิวิชันสี่ | 45 | 10 | 6 | 0 | 1 | 1 | 0 | 0 | 52 | 11 |
| 1971–72 | ลิเวอร์พูล | ดิวิชันหนึ่ง | 35 | 9 | 3 | 2 | 1 | 0 | 3 | 0 | 42 | 11 |
| 1972–73 | ลิเวอร์พูล | ดิวิชันหนึ่ง | 41 | 13 | 4 | 0 | 8 | 5 | 11 | 4 | 64 | 22 |
| 1973–74 | ลิเวอร์พูล | ดิวิชันหนึ่ง | 42 | 12 | 9 | 6 | 6 | 1 | 4 | 0 | 61 | 19 |
| 1974–75 | ลิเวอร์พูล | ดิวิชันหนึ่ง | 33 | 10 | 2 | 1 | 3 | 0 | 3 | 1 | 41 | 12 |
| 1975–76 | ลิเวอร์พูล | ดิวิชันหนึ่ง | 41 | 12 | 2 | 1 | 3 | 0 | 11 | 3 | 57 | 16 |
| 1976–77 | ลิเวอร์พูล | ดิวิชันหนึ่ง | 38 | 12 | 8 | 4 | 2 | 0 | 8 | 4 | 56 | 20 |
| Germany | Germany | Germany | ลีก | ลีก | DFB-Pokal | DFB-Pokal |  Premiere Ligapokal |  Premiere Ligapokal |  ยุโรป |  ยุโรป | รวม | รวม |
| 1977–78 | ฮัมบวร์ค | บุนเดิสลีกา | 25 | 6 | 4 | 4 |  |  | 4 | 2 | 33 | 12 |
| 1978–79 | ฮัมบวร์ค | บุนเดิสลีกา | 34 | 17 | 1 | 0 |  |  | 0 | 0 | 35 | 17 |
| 1979–80 | ฮัมบวร์ค | บุนเดิสลีกา | 31 | 9 | 3 | 0 |  |  | 9 | 2 | 43 | 11 |
| อังกฤษ | อังกฤษ | อังกฤษ | ลีก | ลีก | เอฟเอคัพ | เอฟเอคัพ |  ลีกคัพ |  ลีกคัพ |  ยุโรป |  ยุโรป | รวม | รวม |
| 1980–81 | เซาแทมป์ตัน | ดิวิชันหนึ่ง | 27 | 11 | 4 | 1 | 1 | 0 | 0 | 0 | 32 | 12 |
| 1981–82 | เซาแทมป์ตัน | ดิวิชันหนึ่ง | 41 | 26 | 1 | 1 | 2 | 1 | 4 | 2 | 48 | 30 |
| 1982–83 | นิวคาสเซิล | ดิวิชันสอง | 37 | 21 | 2 | 0 | 2 | 0 | 0 | 0 | 41 | 21 |
| 1983–84 | นิวคาสเซิล | ดิวิชันสอง | 41 | 27 | 1 | 0 | 2 | 1 | 0 | 0 | 44 | 28 |
| Australia | Australia | Australia | ลีก | ลีก | Cup | Cup |  League Cup |  League Cup |  Oceania/Asia |  Oceania/Asia | รวม | รวม |
| 1985 | แบล็กทาวน์ | เนชันแนล ซ็อกเกอร์ ลีก | 2 | 1 |  |  |  |  |  |  |  |  |
| รวม | อังกฤษ | อังกฤษ | 500 | 171 | 50 | 19 | 36 | 9 | 44 | 14 | 720 | 245 |
| รวม | Germany | Germany | 90 | 32 | 8 | 4 |  |  | 13 | 4 | 111 | 40 |
| รวม | Australia | Australia | 2 | 1 |  |  |  |  |  |  |  |  |
| สรุปรวม | สรุปรวม | สรุปรวม | 592 | 204 |  |  |  |  |  |  |  |  |
สถิติ > ผู้จัดการทีม

| สโมสร | ประเทศ | เริ่ม | ถึง | บันถึก> แข่ง | บันถึก> ชนะ | บันถึก> แพ้ | บันถึก> เสมอ | บันถึก> ชนะ % |
| --- | --- | --- | --- | --- | --- | --- | --- | --- |
| นิวคาสเซิล |  | กุมภาพันธ์ 1992 | มกราคม 1997 | 251 | 138 | 62 | 51 | 54.98 |
| ฟูลัม |  | พฤษภาคม 1998 | พฤษภาคม 1999 | 61 | 38 | 11 | 12 | 62.30 |
| ทีมชาติอังกฤษ |  | กุมภาพันธ์ 1999 | ตุลาคม 2000 | 18 | 7 | 7 | 4 | 38.89 |
| แมนเชสเตอร์ซิตี |  | พฤษภาคม 2001 | มีนาคม 2005 | 176 | 77 | 60 | 39 | 43.75 |
| นิวคาสเซิล |  | มกราคม 2008 | กันยายน 2008 | 21 | 6 | 9 | 6 | 28.57 |
| สรุปรวม | สรุปรวม | สรุปรวม | สรุปรวม | 527 | 266 | 149 | 112 | 50.47 |
โคลอี้ ซัลลิแวน

| โคลอี้ ซัลลิแวน |
| --- | --- |
แสดงโดย: อัลลิสัน แม็ก
วันเกิดตัวละคร: ปี 2530
สถานที่เกิดตัวละคร: เมโทรโพลิส
วันย้ายเข้าสมอลวิลล์: ปี 2543 (ตอนอยู่ ม.2)
ญาติตัวละคร: เกบ ซัลลิแวน (พ่อ), มออิร่า ซัลลิแวน (แม่), พล.อ.แซม เลน (ลุง), โลอิส เลน (ลูกพี่ลูกน้อง), ลูซี่ เลน (ลูกพี่ลูกน้อง)
ปรากฏครั้งแรก: ภาค 1 ตอนที่ 1
อาชีพ: นักหนังสือพิมพ์เดลี่แพลเน็ต
ที่ทำงาน: สำนักงานหนังสือพิมพ์เดลี่แพลเน็ต

โคลอี้ ซัลลิแวน (อังกฤษ: Chloe Sullivan) เป็นตัวละครที่สร้างขึ้นในละครเรื่องสมอลล์วิลล์โดยเฉพาะ ไม่มีการอ้างอิงจากตัวละครในการ์ตูน Superman มาก่อนเหมือนตัวละครในละครสมอลวิลล์ตัวอื่น ๆ (คลาร์ก เค้นท์, ลาน่า แลงก์, เล็กซ์ ลูเธอร์, พีท รอสส์, มาร์ธ่า เค้นท์, โจนาธาน เค้นท์ ฯลฯ) ซึ่งมีการอ้างอิงมาจากซูเปอร์แมนและมีการพัฒนาไปในรูปแบบของตัวละครเหล่านั้นเอง ถูกสร้างมาให้เป็นเพื่อสนสนิทของคลาร์ก เค้นท์ในการสืบสวนรวมทั้งการเป็นเพื่อนสนิทของคลาร์ก เค้นท์, ลาน่า แลงก์, โคลอี้ ซัลลิแวน และพีท รอสส์
Chloe Sullivan แสดงโดย Allison Mack (อัลลิสัน แม็ก) นักแสดงชาวอเมริกัน-เยอรมัน ซึ่งเธอเป็น 1 ใน 5 คนที่ยังแสดงละครเรื่อง Smallville มาตั้งแต่ภาคแรกจนกระทั่งถึงภาคปัจจุบันที่ฉายอยู่ จากสถิติของฐานข้อมูลภาพยนตร์นานาชาติ (International Movies Database; IMDb) บอกว่าเธอไม่ได้ปรากฏตัวเพียงแค่ 1 ตอนเท่านั้นคือภาค 3 ตอนที่ 19 Memoria (ความทรงจำ) ซึ่งเธอไม่ปรากฏตัวน้อยกว่านักแสดงนำหญิงอย่างคริสติน ครุกเสียอีก
นอกจากนั้น โคลอี้ ซัลลิแวน ถือเป็นตัวละครที่นับว่าผู้ชมละครสมอลวิลล์ให้ความชื่นชอบเป็นอย่างมาก ด้วยบุคลิกภาพอันโดดเด่นของตัวละครที่ไม่เหมือนใคร อารมณ์แค้นและเกลียดที่ลุ่มลึกและการพยายามเอาชนะงานต่าง ๆ ของเธอด้วยวิธีของเธอเอง รวมทั้งความเอาจริงเอาจังในหน้าที่การงาน ความรักที่น่าสงสาร อ่อนหวาน และซ่อนเร้น ซึ่งทั้งหมดเป็นลักษณะบุคลิกภาพที่หลากหลายคนชื่นชอบเป็นอย่างยิ่ง
ภาพรวมของบุคลิกและประวัติตัวละคร

Chloe Sullivan เกิดที่เมืองเมโทรโพลิส โดยเธอเกิดในปี พ.ศ. 2530 พ่อชื่อเกบ ซัลลิแวน (Gabe Sullivan) โดยแม่ของเธอไปจากเธอเมื่อเธออายุได้ 5 ขวบ ในตอนแรกเธอนึกว่าพ่อของเธอและแม่ของเธอนั้นหย่ากัน ซึ่งแม่ของเธอเป็นโรคเกี่ยวกับภาวะทางจิตจนต้องถูกส่งเข้าสถานบำบัด
แม่ของโคลอี้ชื่อว่า มออิรา ซัลลิแวน (Moira Sullivan) ซึ่งได้รับผลกระทบจากห่าอุกกาบาตที่ถล่มใส่สมอลวิลล์ในปี 2532 แล้วหลังจากนั้น 3 ปีเธอจึงตัดสินใจออกจากชีวิตของเกบและโคลอี้ โดยโคลอี้รู้เพียงว่าเป็นการหย่า แต่ต่อมาในภาคที่ 6 กลับพบว่าที่แม่ของโคลอี้นั้นแกล้งบ้าและมีพลังพิเศษในการสะกดจิต เธอได้ใช้พลังนี้ในการสะกดจิตคนที่เล็กซ์จับตัวไปวิจัยเรื่องหินอุกกาบาตไปสังหารเล็กซ์เสีย และยังไม่แน่ว่าโคลอี้จะได้รับผลกระทบจากอุกกาบาตด้วยหรือไม่ เนื่องจากเธอถูกคนที่มีความสามารถพิเศษในการตรวจคนที่ปฏิกิริยาจากอุกกาบาตอย่างโตเบียสซึ่งทำงานให้เล็กซ์จับไปวิจัย
ส่วนโคลอี้ ซัลลิแวน ย้ายเข้ามาในสมอลวิลล์ในปี 2543 ขณะที่เธอกำลังเรียนอยู่ชั้น ม.2 โดยตามมากับพ่อของเธอซึ่งได้รับตำแหน่งผู้ควบคุมโรงงานปุ๋ยของลูเธอร์คอร์ปในสมอลวิลล์ ซึ่งเป็นที่ดินเก่าของตระกูลรอสส์ซึ่งถูกไลโอเนล ลูเธอร์ซื้อไป
ฉันจำได้ ตอนเธออยู่เกรด 8 เธอย้ายเข้ามา และฉันถูกบังคับให้นำเธอเที่ยวรอบเมือง สิ่งแรกที่เธอจะถามคือจะหาที่ซื้อเดอะ (เดลี่) แพลเน็ตได้ที่ไหน
โคลอี้ ซัลลิแวน มีความใฝ่ฝันมายาวนานว่าสักวันเธอจะต้องเป็นนักหนังสือพิมพ์ให้ได้ เธอเป็นบรรณาธิการหนังสือพิมพ์เดอะทอร์ช หนังสือพิมพ์ประจำโรงเรียนสมอลวิลล์ไฮ และเคยถูกพักการเรียนจากอาจารย์ใหญ่เจมส์ ควน อดีตอาจารย์ใหญ่ของโรงเรียนมาแล้วด้วยข่าวที่เธอเขียน แต่เธอก็กลับมาเป็นบรรณาธิการได้อีกครั้งเมื่อลาน่า แลงก์ในฐานะรักษาการบรรณาธิการเขียนข่าวโจมตีอาจารย์ใหญ่ควนอย่างรุนแรงเรื่องการปลดโคลอี้ ซึ่งนั่นก็ทำให้ความสัมพันธ์ระหว่างโคลอี้และลาน่าใกล้ชิดยิ่งขึ้น
นอกจากนั้น เธอยังแอบหลงรักในตัวคลาร์ก เค้นท์มาตลอด และนั่นเป็นสาเหตุที่ทำให้ความสัมพันธ์ระหว่างตัวเธอกับลาน่ามักระหองระแหงเป็นประจำ รวมทั้งความสัมพันธ์ระหว่างตัวเธอกับคลาร์กเองด้วย แต่คนที่เธอต้องเสียความบริสุทธิ์ให้กลับไม่ใช่คลาร์ก แต่เป็นจิมมี่ โอลเซ่น เด็กฝึกงานในเดลี่แพลเน็ตที่ทำงานร่วมกับเธอ
โคลอี้ ซัลลิแวน มีลักษณะบุคลิกภาพโดยรวมคือเป็นคนฉลาด รอบรู้ ชอบเสาะแสวงหาและสืบค้นเสมอซึ่งนั่นก็ทำให้เธอมักตกอยู่ภายใต้อันตรายเป็นประจำ แต่เมื่อเธอเผชิญเข้ากับอะไรที่ยั่วยวนเธอได้ ความคิดสติตรึกตรองของเธอก็ดูเหมือนจะหายไป ซึ่งมีกรณีศึกษาแล้วอย่างตอนที่เธอเลือกเอาจัสติน เกนส์มาเป็นแฟนโดยหวังว่าจะประชดคลาร์กและทำให้เธออุ่นใจได้มากขึ้น แต่สุดท้ายเธอก็ถูกหลอกใช้ เป็นต้น
ชีวิตรักของโคลอี้ ซัลลิแวน

โคลอี้ ซัลลิแวนเริ่มหลงรักคลาร์ก เค้นท์ตั้งแต่แรกพบ เธอกับคลาร์กจึงตัดสินใจคบกันที่ระดับเพื่อนสนิท เธอมักจะขุ่นเคืองใจเสมอ ๆ เมื่อคลาร์กพูดถึงลาน่า แลงก์ขึ้นมาและบ่อยครั้งมักจะมีปัญหาความสัมพันธ์กับคลาร์กและลาน่าเสมอ ๆ เนื่องด้วยปัญหารัก ๆ ใคร่ ๆ ในรักสามเส้า
คลาร์ก เค้นท์เคยบอกกับลาน่าตอนที่ย้อนความทรงจำเก่า ๆ เรื่องโคลอี้ตอนเธอถูกลักพาตัว ซึ่งนั่นก็แสดงให้เห็นว่าโคลอี้เริ่มหลงรักคลาร์กมาตั้งแต่ตอนเด็ก ๆ แล้ว
หลังจากนั้น เธอจูบฉัน ฉันก็ไม่รู้ว่ามันเกิดขึ้นยังไง แต่นั่นเป็นจูบแรกที่ฉันเคยเจอ
รักสามเส้าในสมอลวิลล์เกิดขึ้นมามากมายหลากหลายรัก ซึ่งในหลากหลายรักนั้นก็มีโคลอี้เข้ามาเกี่ยวข้องด้วย อย่างเช่น คลาร์ก-โคลอี้-ลาน่า หรือ คลาร์ก-โคลอี้-จิมมี่ แน่นอนว่าเธอเป็นสาวที่ทรงเสน่ห์เป็นอย่างมาก ใครเห็นใครพบก็ต้องชอบ เป็นรองเพียงแค่ซูเปอร์สตาร์สาวเซ็กซี่ของโรงเรียนสมอลวิลล์ไฮอย่าง "ลาน่า แลงก์" เท่านั้น
โคลอี้ ซัลลิแวน ได้สมหวังกับความรักกับคลาร์ก เค้นท์มากขึ้น หลังจากลาน่าเริ่มทำตัวออกห่างจากคลาร์กในภาคที่สี่ ซึ่งลาน่าก็มีแฟนใหม่ของเธอเป็นผู้ช่วยโค้ชของทีมอเมริกันฟุตบอลของโรงเรียนสมอลวิลล์ไฮอย่างเจสัน ทีค แต่ว่าความรักของเธอก็เริ่มที่จะชะงักบ้าง แต่มันก็ไม่เป็นอุปสรรค ในภาคที่สี่นี้ โคลอี้ได้เปิดเผยกับลาน่า ซึ่งเธอนับเปรียบเสมือนน้องสาวว่า อันที่จริงแล้ว เธอได้เสียพรหมจรรย์กับชายฝึกงานเดลี่แพลเน็ตที่มีชื่อว่า "จิมมี่" ที่ "ทรงเสน่ห์ ผูกสูท" ซึ่งถ้าเราจะเดาก็คงจะเป็นจิมมี่ โอลเซ่น เพื่อนสนิทที่สุดของคลาร์ก เค้นท์ในกาลเวลาต่อมา
ในภาคที่ห้า ถึงแม้ว่าความรักของลาน่า แลงก์กับคลาร์ก เค้นท์จะใกล้ชิดกันในตอนแรก ๆ แต่เธอก็ทำตัวออกห่างไปอยู่กับเล็กซ์ ซึ่งคลาร์กก็เริ่มใกล้ชิดกับโคลอี้มากขึ้น จนกระทั่งใกล้ชิดกันสุด ๆ ขนาดจูบสั่งลากันในตอนสุดท้ายของภาค 5
ในภาคที่หก โคลอี้ได้พบกับจิมมี่ โอลเซ่นอีกครั้ง และคราวนี้ความสัมพันธ์กับจิมมี่ก็ดูเหมือนจะกร่อนความสัมพันธ์ระหว่างตัวเธอกับคลาร์ก แต่เราก็ยังไม่รู้ว่าความรักของโคลอี้กับคลาร์กจะดำเนินต่อไปอย่างไรในภาคหกนี้
ความใฝ่ฝันสู่นักหนังสือพิมพ์

เรื่องนี้ก็เกี่ยวกับไลโอเนล ลูเธอร์อีกเช่นกัน โคลอี้นั้นมีวี่แววการสนใจเป็นนักหนังสือพิมพ์มาตั้งแต่ตอนแรกแล้ว เธอเป็นบรรณาธิการหนังสือพิมพ์เดอะทอร์ชของโรงเรียนสมอลวิลล์ไฮ รวมทั้งเขียนข่าวอย่างไม่บันยะบันยังจนบางครั้งทำคนเกลียดทั้งโรงเรียน บางครั้งมิตรภาพระหว่างเพื่อนสนิทคลอนแคลน หรือบางครั้งเธอถูกพักการเรียน อย่างในกรณีที่เธอเปิดเผยความจริงของครูดีเด่นโรงเรียนว่าที่จริงเธอเป็นผู้ต้องหาในคดีฆ่าคนตาย
คลาร์ก: "สุดยอดเลย โคลอี้ ภายในยี่สิบสี่ชั่วโมงเธอทำให้คนเกลียดทั้งโรงเรียนเพราะบทความนี่"
โคลอี้: "ฉันเปิดเผยคดีฆาตกรรม คลาร์ก"
ไลโอเนลต้องการสืบความลับของคลาร์ก เค้นท์ ดังนั้น จึงขอให้โคลอี้ช่วยสืบให้โดยแลกกับตำแหน่งนักหนังสือพิมพ์ในเดลี่แพลเน็ต พร้อมทั้งคอลัมน์ข่าวถาวร ซึ่งตอนแรกเธอไม่เต็มใจ แต่หลังจากขัดแย้งกับคลาร์กในตอนสุดท้ายของภาคสอง เธอก็ตกลงอย่างไม่รีรอ จากนั้นเธอจึงส่งข้อมูลให้ไลโอเนล แต่ทว่าหลังจากเธอกลับมาคืนดีกับคลาร์ก โคลอี้ก็พยายามบอกเลิกสัญญา แต่ไลโอเนลได้ขู่ว่าจะไล่พ่อของเธอซึ่งเป็นผู้ควบคุมโครงการปุ๋ยในสมอลวิลล์ออก แต่หลังจากคลาร์กได้รู้ความจริงเกี่ยวกับเรื่องนี้ด้วยความสามารถในการดักฟังของเขา ทำให้โคลอี้จำต้องบอกเลิกสัญญากับไลโอเนล และทำให้พ่อของเธอต้องถูกออกจากงาน เธอถูกปลดออกจากเดลี่แพลเน็ต และบรรณาธิการผู้โปรดปรานโคลอี้ของเดลี่แพลเน็ตที่สัญญาจะพิมพ์บทความเธอต่อในชื่อปกปิด โลอิส เลนก็ถูกฆ่าตายด้วยดินสอ
หลังจากนั้น โคลอี้ได้ร่วมมือกับเล็กซ์เพื่อที่จะต่อกรกับไลโอเนล ด้วยการสืบหาคดีที่ไลโอเนลทำในอดีต ทั้งการฆ่าบุพการีเพื่อเอาเงินประกัน การโคลนนิ่งมนุษย์ การข่มขู่คุกคาม แล้วฟ้องเพื่อแก้แค้นไลโอเนลที่ทำสิ่งที่ทำให้ครอบครัวเธอลำบาก ซึ่งก็ทำสำเร็จ และหลังจากนั้นเธอก็เป็นบรรณาธิการเดอะทอร์ชจนสิ้นปีการศึกษาสุดท้ายของเธอ
พอขึ้นภาค 5 โคลอี้ได้ตัดสินใจสมัครงานเดลี่แพลเน็ตกับบรรณาธิการคนใหม่ซึ่งไม่ชอบเธอนักเพราะความสัมพันธ์ระหว่างเธอกับไลโอเนล ในตอน Thirst โดยโคลอี้ได้ท้าบรรณาธิการคนใหม่ว่าเธอสามารถสร้างสกู๊ปข่าวซึ่งทำให้เธอต้องได้งาน ซึ่งเธอก็ทำสำเร็จแต่ต้องเริ่มที่ตำแหน่งคนรับโทรศัพท์และประกาศเด็กหาย ก่อนที่เธอจะก้าวขึ้นสู่นักหนังสือพิมพ์ได้เต็มตัวในตอนที่ 14 Tomb ซึ่งเธอได้เขียนบทความลงหน้าหนึ่งหนังสือพิมพ์เดลี่แพลเน็ต ซึ่งถือว่าเธอได้พิชิตความฝันอันสูงส่งของเธอได้อย่างเต็มตัว
ดูเพิ่ม

อัลลิสัน แม็ก
ตัวละครในสมอลวิลล์
พลังของคลาร์ก เค้นท์
สมอลวิลล์
ไลโอเนล ลูเธอร์
แหล่งข้อมูลอื่น

สมอลวิลล์แอทไทยแลนด์ เก็บถาวร 2010-01-13 ที่ เวย์แบ็กแมชชีน
โคลอี้ ซัลลิแวน ใน สมอลล์วิลล์ วิกิ
| ด ค กสมอลล์วิลล์ |
| --- | --- |
ปี:  ปี 1  ปี 2  ปี 3  ปี 4  ปี 5  ปี 6  ปี 7  ปี 8  ปี 9  ปี 10 
ตอน:  รายชื่อตอน  "Pilot"  "Tempest"  "Reckoning"  "Absolute Justice" 
ตัวละคร:  ตัวละครใน"สมอลวิลล์"  คลาร์ค เคนท์  เล็กซ์ ลูเธอร์  ลาน่า แลงก์  โคลอี้ ซัลลิแวน  ไลโอเนล ลูเธอร์  โลอิส เลน  จัสติสลีก 
หัวข้อที่เกี่ยวข้อง:  พลังของคลาร์ก เค้นท์  คริปโตไนท์ 
  Book   Category
ซัมเดย์/บอยส์&เกิลส์

| "ซัมเดย์/บอยส์&เกิลส์"> เพลงโดยคุมิ โคดะ.จากอัลบั้มBEST~second session~ |
| --- | --- |
วางจำหน่าย: 22 กุมภาพันธ์ พ.ศ. 2549 (ในญี่ปุ่น)
บันทึกเสียง: พ.ศ. 2549
แนวเพลง: เจ-ป็อป
ค่ายเพลง: ริทึม โซน
ผู้ประพันธ์เพลง: คุมิ โคดะ
ซัมเดย์/บอยส์&เกิลส์ (ญี่ปุ่น: サムデイ / ボーイズ ラブ ガールズ; โรมาจิ: Samudei / Boizu rabu geruzu; ทับศัพท์: Someday / Boys♡Girls) เป็นซิงเกิลหมายเลข 12 หรือซิงเกิลที่ 30 ของคุมิ โคดะ  เป็นซิงเกิลสุดท้ายของโปรเจกต์ 12 ซิงเกิล 12 สัปดาห์     วางจำหน่ายในวันที่ 22 กุมภาพันธ์ พ.ศ. 2549  โดยเปิดตัวที่อันดับที่ 3 ของออริกอนชาร์ต  มียอดขายรวมมากกว่า 90,000 แผ่น
ซึ่งเพลง Someday เป็นเพลงประกอบละครญี่ปุ่นเรื่อง "ชินเกียวโตเมคิวอันไน ซีซั่น 8"  และเพลง Boys♡Girls เป็นเพลงประกอบภาพยนตร์เรื่อง "โฮสท์คลับเด็ด เจ็ดหนุ่มฮอต" (WATERS)
มิวสิกวิดีโอเพลง Someday  เป็นเรื่องราวตอนจบของมิวสิกวิดีโอ Wish your Happiness & Love ที่มีมิวสิกวิดีโอเพลง you,  feel  และLies
ธีมของปกซิงเกิล Someday / Boys♡Girls คือ เกอิชาในชุดกิโมโนในประเทศญี่ปุ่น
รายชื่อเพลง

Someday
Boys♡Girls
Someday (instrumental)
Boys♡Girls (instrumental)
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 22 กุมภาพันธ์ พ.ศ. 2549 | Oricon Daily Charts | #2 |  |  |  |
| 22 กุมภาพันธ์ พ.ศ. 2549 | Oricon Weekly Charts | #3 | 58,372 | 89,413 | 6 สัปดาห์ |
| 22 กุมภาพันธ์ พ.ศ. 2549 | Oricon Monthly Charts | #9 |  | 89,413 |  |
| 22 กุมภาพันธ์ พ.ศ. 2549 | Oricon Yearly Charts | #110 |  | 89,413 |  |

| ด ค กผลงานโดย คุมิ โคดะ |
| --- | --- |
Affection: TAKE BACK • Trust Your Love • COLOR OF SOUL • So Into You
grow into one: Love across the ocean • M·a·z·e • Real Emotion / 1000 โนะ โคโตบะ
feel my mind: COME WITH ME    •   Gentle Words    •   Crazy 4 U
secret: LOVE & HONEY    •   Chase    •   คิเซคิ    •   Hands    •   Hot Stuff feat.KM-MARKIT
BEST ~first things~: Butterfly    •   Flower    •   Promise / Star
BEST ~second session~: You    •    Birthday Eve    •   D.D.D. feat. SOULHEAD    •   Shake It Up    •   Lies    •   Feel    •   Candy feat. Mr.Blistah    •   No Regret    •   อิมาสุกุโฮชิอิ    •   Kamen    •   WIND    •   Someday / Boys♡Girls
Black Cherry: โคอิโนะทสึโบมิ    •   4 hot wave    •   ยูเมโนะอุตะ / ฟูตาริเดะ...    •   Cherry Girl / อุนเมย์
Kingdom: BUT / ไอโช    •   FREAKY    •   ไอโนะอุตะ    •   LAST ANGEL feat. โทโฮชินกิ    •   Anytime
TRICK: MOON     •   TABOO •   stay with me
BEST ~third universe~ & 8th AL "UNIVERSE: It's All Love! •   3 SPLASH  • Alive / Physical thing • Can We Go Back
Dejavu: Gossip Candy   •   สึคิเดะ สึคิเดะ สึคิเดะ / อะนะตะดะเคะกะ   •   POP DIVA
JAPONESQUE: 4 TIMES   •   ไอโวะโทะเมะนะอิเดะ   •   Love Me Back
ซิงเกิล: Go to the top
ดิจิตอลซิงเกิล: Get It On
คอแลบอเรชันซิงเกิล: the meaning of peace   • Switch/I Only Want to Be with You    •   Won't Be Long
ดูเพิ่มเติม: ผลงานเพลงทั้งหมด
คิวตี้

| คิวตี้ |
| --- | --- |
ที่เกิด:  ประเทศไทย
แนวเพลง: ฮิปฮอป, อาร์แอนด์บี
เครื่องดนตรี: เสียงร้อง
ช่วงปี: พ.ศ. 2549 - 2551
ค่ายเพลง: ก้านคอคลับ

สมาชิก: กันยารัตน์ เหรียญเจริญสุข (เอมิ)   Micky Nowacki (มิกกี้)   อรวรรยา วงไศล (จิล)
อดีตสมาชิก: สิริส คงจรูญ (เพิร์ส)
คิวตี้ (อังกฤษ: Q'ty) กลุ่มศิลปินหญิง แนวเพลงฮิปฮอปผสมอาร์แอนด์บี ชาวไทย
ความเป็นมาของกลุ่ม

คิวตี้ (อังกฤษ: Q'ty) กลุ่มศิลปินหญิง แนวฮิปฮอปผสมกลิ่นอายอาร์แอนด์บี สัญชาติไทย เปิดตัวด้วยอัลบั้มแรกชื่อว่า Q'ty (พ.ศ. 2549) ประกอบด้วย เอมิ - กันยารัตน์ เหรียญเจริญสุข สาวหมวย หุ่นดี มีความรับผิดชอบสูง และเป็นสมองของวง
มิกกี้ - Micky Nowacki สาวลูกครึ่งหน้าฝรั่ง แต่งตัวเซ็กซี่ สั้นๆ แบบสีสันไม่ฉูดฉาด และเพิร์ส-สิริส ช่วยผสานเสียง ภายใต้สังกัดก้านคอคลับ ที่ดูแลการผลิตโดย โจอี้ บอย ต่อมาใน พ.ศ. 2550 เพิร์ส - สิริส คงจรูญ ได้ออกจากวง คิวตี้จึงได้ จิล - อรวรรยา วงไศล สาวผิวสีแทนหุ่นดี มาร่วมวงและออกอัลบั้ม ก้านคอคลับ 2 ภายใต้สังกัดก้านคอคลับ เช่นเดิม
รูปลักษณ์ของกลุ่ม

คิวตี้ มีสมาชิก ทั้งหมด 3 คน โดยใน พ.ศ. 2550 จิล อรวรรยา ได้เข้ามาผสานเสียงแทน เพิร์ส สิริส
รูปลักษณ์ของกลุ่ม > สมาชิก

เอมิ (อังกฤษ: Ami) - กันยารัตน์ เหรียญเจริญสุข (ร้องนำ)
มิกกี้ (อังกฤษ: Micky) - Micky Nowacki (ช่วยผสานเสียง)
จิล (อังกฤษ: Jyll) - อรวรรยา วงไศล (ช่วยผสานเสียง)
รูปลักษณ์ของกลุ่ม > อดีตสมาชิก

เพิร์ส - สิริส คงจรูญ
ผลงาน > อัลบั้ม Q'ty (พ.ศ. 2549)

ขอเธอได้ไหม
พรุ่งนี้ค่อยเจ็บ
นอนฝันดี
ฉันไม่ได้โง่
อยากให้รู้ไว้
หัวใจหรือร่างกาย
ใครช่วยบอกที
ฉันรู้มันไม่จริง
แก้กันเข้าไป
ทำไมไม่บอก
ผลงาน > อัลบั้ม ก้านคอคลับ 2 (พ.ศ. 2550)

ตื่น / Santuary
Break up song
น้อย น้อย หน่อย
แหล่งข้อมูลอื่น

http://www.myspace.com/qtyclub myspace ของวงคิวตี้
http://www.manager.co.th/Entertainment/ViewNews.aspx?NewsID=9490000044353 เก็บถาวร 2006-12-10 ที่ เวย์แบ็กแมชชีน หวิวได้เรื่อง 3 สาว คิวตี้ ถูกหนุ่มโรคจิตป่วนกลางสยาม
ซอนเน่ ชวูเลร่า

| อมราภรณ์ ชวูเลร่า (Sonne') |
| --- | --- |
ชื่อเกิด: อมราภรณ์ ชวูเลร่า
รู้จักในชื่อ: ซอนเน่
เกิด: 31 มีนาคม พ.ศ. 2528 (39 ปี)
ที่เกิด:  กรุงเทพ ประเทศไทย
แนวเพลง: ป็อป
อาชีพ: นักร้อง
ช่วงปี: พ.ศ. 2541
ค่ายเพลง: เอ็มสแควร์ (MMG)
ซอนเน่ ชวูเลร่า หรือชื่อจริง อมราภรณ์ ชวูเลร่า เป็นศิลปินหญิงลูกครึ่งไทย-เยอรมัน มีผลงานเพลงภายใต้สังกัด X-treme ในเครือมีเดียส์ มิวสิค กรุ๊ป จำกัด ในปีพ.ศ. 2541 มีผลงานเพลงที่เป็นที่รู้จัก ได้แก่เพลง แกล้ง และเพลง รักเธอหรือเปล่า
ประวัติ

อมราภรณ์ ชวูเลร่า หรือ ซอนเน่ เกิดเมื่อวันที่ 31 มีนาคม พ.ศ. 2528 เป็นนักร้องชาวไทย เธอมีเชื้อสายบาวาเรี่ยน (เยอรมัน) ซอนเน่อดีตนักร้องสังกัด X-treme (Media Music Group) ซึ่งอยู่ในเครือมีเดีย ออฟ มีเดียส์​ จำกัด (มหาชน) โดยในค่ายมีศิลปินที่เป็นที่รู้จักในช่วงนั้น เช่น ไวตามิน เอ, พอง พอง เป็นต้น
ซอนเน่ออกอัลบั้มเดี่ยวชุดแรก และชุดเดียวในปีพ.ศ. 2541 ในขณะนั้นเธอมีอายุเพียง 13 ปี เปิดตัวกับอัลบั้มที่ใช้ชื่อเดียวกับตัวเธอเอง  Sonne'  เป็นอัลบั้มที่บรรจุเพลง Pop วาไรตี้ สดใส สนุกสนาน เปิดตัวเพลงเร็ว "ถ้าหากว่าฉันรักเธอ" ก่อนที่จะมาขึ้นแท่นศิลปินหน้าใหม่ และเป็นที่รู้จักมากขึ้นจากเพลง "แกล้ง" ซึ่งเป็นเพลงที่สร้างชื่อเสียงให้กับเธอในช่วงเวลานั้น แม้ในปัจจุบันก็ยังได้ยินเพลงของเธออยู่บ่อยครั้ง นอกจากนี้ยังมีเพลงแนะนำอีกหลายๆเพลง ได้แก่เพลง "อย่ามาอีกเลย" , "รักเธอหรือเปล่า" , "เธอมีคนนั้น" และเพลง "วันของเรา" เป็นต้น
ด้านการศึกษา จบการศึกษาระดับปริญญาตรีที่มหาวิทยาลัยรังสิต ปัจจุบันสำเร็จการศึกษาระดับปริญญาโทคณะบริหารธุรกิจ มหาวิทยาลัยบูรพา เมื่อปีพ.ศ. 2559
ปัจจุบันซอนเน่ แต่งงานกับครอบครัวกับหนุ่มนอกวงการแล้ว
ผลงาน > สตูลดิโออัลบั้ม > อัลบั้ม Sonne' (พ.ศ. 2541)

| ข้อมูล | ชื่อเพลง |
| --- | --- |
ซอนเน่' (Sonne') Format: ซีดี, เทปคลาสเซ็ท  Released: พ.ศ. 2541  Label: Media Music Group:  ถ้าหากว่าฉันรักเธอ  แกล้ง  เธอมีคนนั้น  ไม่ยอมเธอหรอก  รัก  ไม่แปลว่าไม่  รักเธอหรือเปล่า  วันของเรา  รักซะจุกเลย  อย่ามาอีกเลย
ผลงาน > มิวสิควิดีโอ

เพลง "มีหัวใจ (แต่ไร้ความรู้สึก)" ของ จอนนี่ อันวา
คิวต์เชฟ

| คิวต์เชฟ |
| --- | --- |
ที่เกิด:  ประเทศไทย
แนวเพลง:  ทีป็อป  เจป็อป  ป็อป 
ช่วงปี: พ.ศ. 2559 – ปัจจุบัน
ค่ายเพลง: โจมแฟม

สมาชิก: 12 คน
คิวต์เชฟ (อังกฤษ: Cute Chef) เป็นกลุ่มไอดอลชายของประเทศไทย ภายใต้แนวคิด คือ "Recipes for Small Enjoyment (ความสนุกเล็กๆ จากสูตรต้นตำรับ)" ในสังกัดค่ายเพลง โจมแฟม (JomeFam) วงคิวต์เชฟเปิดตัวอย่างเป็นทางการเมื่อวันที่ 27 กันยายน 2561 พร้อมกับซิงเกิลแรกในชื่อ "มะงึกๆ อุ๋งๆ (Haguttokyuukyuu)" ปัจจุบันมีสมาชิกทั้งหมด 12 คน
แนวคิด

คิวต์เชฟเป็นกลุ่มไอดอลชายของประเทศไทย ที่ผ่านการเล่าเรื่องในแบบฉบับของอาหารตาสู่อาหารใจ ภายใต้แนวคิดที่ว่า "Recipes for Small Enjoyment (ความสนุกเล็กๆ จากสูตรต้นตำรับ)" จากความหิวสู่ความกระหายในความสำเร็จของแบบฉบับกลุ่มไอดอลชาย
คอนเซปต์ของวงนี้เปรียบสมาชิกในวงเสมือนเป็นเชฟ ซึ่งการเป็นเชฟที่ดีนั้นต้องเกิดจากความรัก รักที่จะทำสิ่งที่คิด สิ่งที่ฝันนั้นให้เป็นจริง ถึงแม้จะไม่มีต้นทุนเดิมเลยก็ตาม แต่พวกเขาพร้อมจะฝึกฝน และพัฒนาความสามารถ เพื่อที่จะมอบ "อาหารปรุงสุข" ให้กับเหล่า Fanchef หรือ แฟนคลับของวงนั่นเอง ซึ่งวงคิวต์เชฟ จะเป็นแหล่งให้สมาชิกในวงนั้นได้มาพัฒนาเรื่อง Artist Management
นอกจากนี้ คิวต์เชฟยังเป็นเครื่องหมายการันตีของความอร่อย ผ่านมาตรฐานความสนุกของไอดอลชาย เพื่อที่จะไปคัดสรรหาความอร่อยของร้านอาหาร และอาหารในเมืองไทย ที่ไหนที่ว่าอร่อย ที่ไหนที่ต้องบอกต่อความอร่อย หรือที่ไหนที่ต้องการพัฒนาเพื่อกระตุ้นยอดขายในเชิงการตลาด คิวต์เชฟจะให้ความสำคัญมากในสิ่งนี้
ประวัติ > พ.ศ. 2561 : การเปิดตัวอย่างเป็นทางการครั้งแรกพร้อมกับซิงเกิลใหม่

คิวต์เชฟ ได้เปิดตัวอย่างเป็นทางการในวันที่ 27 กันยายน พ.ศ. 2561 ในซิงเกิลแรก ชื่อว่า "มะงึกๆ อุ๋งๆ (Haguttokyuukyuu)" ซึ่งซิงเกิลนี้ ได้มีการปล่อยตัวอย่างมาก่อนในช่องทาง YouTube ของวงในวันที่ 25 กันยายน พ.ศ. 2561 โดยซิงเกิลนี้ได้ร่วมมือกับช่อง YouTube ชื่อ "ORNLY YOU" ซึ่งก่อนหน้านี้ทางช่องก็ได้มีการแต่งเพลง "มะงึกๆ อุ๋งๆ" มาก่อนแล้ว ภายหลัง จึงมีการร่วมมือกันจัดทำเป็นซิงเกิลตัวแรกของวง โดยมีการปรับแต่งทำนองเพลงให้เข้ากับวง มีการเพิ่มเนื้อร้องภาษาญี่ปุ่น ทำให้วงนี้เป็นที่รู้จักมากขึ้น แต่ก็ยังไม่มากนัก โดยรายได้จากการดาวน์โหลดเพลงนี้ ทาง ORNLY YOU ได้กล่าวไว้ว่าจะนำไปซื้อเครื่องดนตรีและสร้างห้องดนตรีให้กับโรงเรียนในต่างจังหวัด
สมาชิก

สมาชิกในเวลาปัจจุบันมีทั้งหมด 12 คน ทั้งนี้สมาชิกแบ่งออกเป็นทีมเต้น 11 คน และทีมร้อง 1 คน และสมาชิกของวงนั้นมีจำนวนสมาชิกที่ไม่แน่นอน เนื่องจากมีการรับสมัครเรื่อยๆ  โดยมีนักชิมไอดอลชายในปัจจุบันทั้ง 12 คน ได้แก่
สมาชิก > สมาชิกปัจจุบัน

| ลำดับ | ชื่อ-สกุล | ชื่อเล่น | วันเกิด | อายุ | ตำแหน่ง |
| --- | --- | --- | --- | --- | --- |
| 1 | ฉลองรัฐ นอบสำโรง | เฟิร์ส | 9 เมษายน พ.ศ. 2541 | 26 ปี | นักเต้น |
| 2 | กัญจน์ เตียวสุวรรณ | กันกัน | 12 พฤศจิกายน พ.ศ. 2542 | 25 ปี | นักเต้น |
| 3 | ณัฐวีรัช พงศ์ศศิเดชน์ | กฤษ | 14 มีนาคม พ.ศ. 2539 | 28 ปี | นักเต้น |
| 4 | เกริกชัย เทพอินถา | เบส | 7 มีนาคม พ.ศ. 2540 | 27 ปี | นักเต้น |
| 5 | กษิดิ์เดช ปลูกผล | บุ๊ค | 25 ตุลาคม พ.ศ. 2539 | 28 ปี | นักเต้น |
| 6 | ระพีพัฒน์ อิ่มพันธุ์ | ตูนตูน | 20 เมษายน พ.ศ. 2540 | 27 ปี | นักเต้น |
| 7 | ภาคิน สีอ่อน | บอล | 16 ตุลาคม พ.ศ. 2537 | 30 ปี | นักเต้น |
| 8 | ชวิน แต้ประจิตร | เกมส์ | 1 ธันวาคม พ.ศ. 2539 | 28 ปี | นักเต้น |
| 9 | อดิรุจ แสงเทียน | ตูน | 24 สิงหาคม พ.ศ. 2545 | 22 ปี | นักเต้น |
| 10 | กาจบัณฑิต ใจดี | จูเนียร์ | 12 กรกฎาคม พ.ศ. 2539 | 28 ปี | นักเต้น |
| 11 | Chang Cheng-yu | แดเนียล | 11 มีนาคม พ.ศ. 2539 | 28 ปี | นักเต้น |
| 12 | โทรุ ทากิซาว่า | โทรุ | 24 พฤษภาคม พ.ศ. 2539 | 28 ปี | นักร้อง |
สมาชิก > อดีตสมาชิก

| ลำดับ | ชื่อ-สกุล | ชื่อเล่น | วันเกิด | อายุ | ตำแหน่ง |
| --- | --- | --- | --- | --- | --- |
| 1 | ธัญธร วิวัฒนเดชา | ธัญ | 5 ธันวาคม พ.ศ. 2539 | 28 ปี | นักเต้น |
| 2 | ณภัทร หิรัญเดช | โฟร์ | 13 ตุลาคม พ.ศ. 2540 | 27 ปี | นักเต้น |
| 3 | บุณยกร รัตนอำนวยชัย | บีม | 29 มีนาคม พ.ศ. 2544 | 23 ปี | นักเต้น |
| 4 | สหภาพ วงศ์ราษฎร์ | มิกซ์ | 22 กรกฎาคม พ.ศ. 2541 | 26 ปี | นักเต้น |
| 5 | ศิริวัชร์ ชัยพิพัฒน์ | อู๋ | 24 มีนาคม พ.ศ. 2537 | 30 ปี | นักร้อง |
ผลงาน > ซิงเกิล

| ปี | ชื่อ |
| --- | --- |
2559: คุณก็รักผมไปแล้ว
2560: ข่าวร้าย (News yuy)
2561: "มะงึกๆ อุ๋งๆ (Haguttokyuukyuu)"
2561: "ฮักเมา (LOVE DRUNK)"
2561: "กวิน"
2561: "นะนะน้าเนี้ย"
แหล่งข้อมูลอื่นๆ

ช่อง YouTube ของวงคิวท์เชฟ
เฟซบุ๊คของวงคิวท์เชฟ
เขตปกครองคณะสงฆ์ตำบลคุ้งตะเภา

| เขตปกครองคณะสงฆ์ตำบลคุ้งตะเภา  |
| --- | --- |
 
พระครูสุจิตพัฒนพิธาน (สมพงษ์ สมจิตฺโต)  วัดใหม่เจริญธรรม (อุตรดิตถ์)  เจ้าคณะตำบลคุ้งตะเภารูปปัจจุบัน
วัดในเขตปกครอง: 7 วัด
สำนักสงฆ์ในเขตปกครอง: 2 สำนักสงฆ์
พื้นที่ปกครอง: ตำบลคุ้งตะเภา และพื้นที่บางส่วนของตำบลผาจุก
นิกาย: เถรวาท มหานิกาย   (ในสังกัดการปกครองของมหาเถรสมาคม)

เขตปกครองคณะสงฆ์ตำบลคุ้งตะเภา เป็นเขตปกครองของพระภิกษุสงฆ์เถรวาท ฝ่ายมหานิกายระดับตำบล ขึ้นตรงต่อเจ้าคณะเหนือกว่าภายในเขตปกครองคณะสงฆ์อำเภอเมืองอุตรดิตถ์ ตามการแบ่งเขตพื้นที่การปกครองคณะสงฆ์ไทยในกำกับของมหาเถรสมาคม
เขตปกครองคณะสงฆ์ตำบลคุ้งตะเภา มีอาณาเขตการปกครองคณะสงฆ์และรับผิดชอบกิจกรรมทางพระพุทธศาสนาเถรวาทครอบคลุมพื้นที่ตำบลคุ้งตะเภา อำเภอเมือง จังหวัดอุตรดิตถ์ และบางส่วนของตำบลผาจุก อำเภอเมือง จังหวัดอุตรดิตถ์ (ไม่มีวัดธรรมยุติในเขตพื้นที่ปกครองตำบลนี้) ปัจจุบันมีพระครูสุจิตพัฒนพิธาน (สมพงษ์ สมจิตฺโต) (วัดใหม่เจริญธรรม) เป็นเจ้าคณะตำบลแห่งนี้ตั้งแต่ ปี พ.ศ. 2548
เขตปกครองคณะสงฆ์ตำบลคุ้งตะเภา มีสำนักเรียนพระปริยัติธรรมสำหรับพระสงฆ์ครบสองแผนกทั้งแผนกธรรมและแผนกบาลี โดยมีสำนักเรียนอยู่ที่วัดใหม่เจริญธรรม อันเป็นวัดเจ้าคณะตำบลในปัจจุบัน และมีสำนักศาสนศึกษาสำหรับคฤหัสถ์ (ธรรมศึกษา) จำนวน 1 แห่ง คือ สำนักศาสนศึกษาวัดคุ้งตะเภา
ในปัจจุบันเขตปกครองคณะสงฆ์ตำบลคุ้งตะเภา ได้ครอบคลุมถึงพื้นที่บางส่วนในตำบลผาจุกด้วย โดยมีวัดในเขตการปกครองจำนวน 7 วัด และ 2 สำนักสงฆ์ ในปี พ.ศ. 2552 มีพระภิกษุและสามเณรจำพรรษาในวัดในเขตปกครองประมาณ 40 รูป